Tüümuse hormoonid

Tüümuse hormoonid (thymic hormones) on endokrinoloogias paljude selgroogsete sisenõrenäärme tüümuse, näiteks tüümuse epiteeli rakkude, poolt eritatavate humoraalsete faktorite koondnimetus, need liigitatakse peptiidhormoonide hulka, ja nende teadaolevateks funktsioonideks on lümfisüsteemi arengu, T-rakkude difefentseerumise ja rakuliste immuunvastuste regulatsioon.

Tüümuse hormoonide süntees, eritus, signaalirajad, geenid, ensüümid, retseptorid ja toime ning roll tüümuses ja teistes elundites asetleidvates normaalsetes füsioloogilistes ja patoloogilistes protsessides on lõpuni uurimata.

Nomenklatuur ja nimetused

Tüümuse hormoonid on eraldatud erinevate imetajate tüümusest, kas inimese ehk vasika tüümusest ja nende nomenklatuuris pole kokku lepitud.

 thymarin Morozov jt
 tümopoetiin – tümopoetiin I ja II (Schlesinger & Goldstein, 1975; Schlesinger jt, 1975)(sünteetiline vaste thymopentinum,
 tümosiinid (sünteetiline vaste thymopentinum, tümosiin-alfa 1 (Goldstein jt., 1977), tümosiin beeta 4 (Low, Hu & Goldstein, 1981), thymosin mb35 
 tümuliin (thymic factor (TF); seerumi tüümuse faktor (Pleau jt, 1977).

Looduslike tüümuse hormoonide eraldamise järgselt kannavad mitmed toodetud preparaadid samu nimetusi.

Erituse regulatsioon

Tüümuse hormoonide erituse regulatsioonimehhanisme praegu ei tunta.

Tümuliini sekretsiooni reguleerib neuroendokriinsüsteem ja kilpnäärme telg -  türoksiin (T4) stimullerib hiirtel tümuliini eritust.

Tüümuse hormoonide eritus reguleerib tüümusest sõltuvate T-rakkude diferentseerumist.

Füsioloogiline toime

Tüümuse hormoonid võivad mõjuda hüpotalamuse-hüpofüüsi-neerupealise teljele stimuleerivalt ning reguleerida ajuripatsi hormoonide vabastamist.

Ajuripatsi hormoonid aga võivad osade uurijate arvates osaleda tüümuse involutsioonil.

Ringlevate signaalmolekulide toime tüümusesse 
Uuringud näitavad, et tüümuses on tuvastatavad ensüümid ja kofaktorid, mis on vajalikud glükokortikoidi sünteesiks, kuid pole teada kas tüümuses nimetatud steroidhormooni süntees ka toimub.

Osade autorite arvates toimub tppmsues glükokortikoidi süntees, kuid võrreldes neerupealise koorega väga väikestes kogustes.

Tüümuse epiteelirakkudes eksisteerivad nii tüümuse hormoonide kui suguhormoonide retseptorid. Tüümuse hormoonide ekspressiooni ja eritust inhibeerivad manustatud suguhormoonid.

Uurijate arvates võivad glükokortikoidid ja rakuväline kaltsium signaliseerida küpsemata tümotsüütidele enesetapu vajadust.

Tüümusesiseselt võib toimuda hormoonide kasvuhormooni (GH), prolaktiini (PRL), lutropiini (LH), oksütotsiini, vasopressiini ja somatostatiini tootmine (seostatakse retseptoritega).

Tüümuse füsioloogias mängib rolli leptiin. Teatud arenemisjärgus tüümuse T-rakud ekspresseerivad greliini retseptoreid ja eritavad greliini.

Talitluse häired

Suguhormoonide toime tüümusele võib tüümuse rakupopulatsiooni mõjutada selliselt, et kasvajarakkude kasvamist tüümuse mikrokeskkonnas soodustatakse.

Vaata ka
 Tüümuse ekstraktid

Viited

Kirjandus
 V. Y. Arion, Thymic Peptides as Immunoregulators with Special Reference to T-Activin, Soviet Medical Reviewa, section B, Physiochemical aspects of Medicine Review, 2. köide, 3. osa, Google'i raamatu veebiversioon (vaadatud 17.03.2015)(inglise keeles)
 Tümuliin
 W. SAVINO, MIREILLE DARDENNE, J. F. BACH INSERM, Thymic hormone containing cells. III. Evidence for a feed-back regulation of the secretion of the serum thymic factor (FTS) by thymic epithelial cells, 19. november 1982, Clin. exp. Immunol. (1983) 52, 7-12.
 W Savino, M Dardenne, ja J F Bach, Thymic hormone containing cells. II. Evolution of cells containing the serum thymic factor (FTS or thymulin) in normal and autoimmune mice, as revealed by anti-FTS monoclonal antibodies. Relationship with Ia bearing cells., Clin Exp Immunol. aprill 1983; 52(1): 1–6., PMCID: PMC1535568
 Paula C. Reggiani, Brenda Poch, [...], ja Rodolfo G. Goya, Thymulin-Based Gene Therapy and Pituitary Function in Animal Models of Aging, Neuroimmunomodulation. 22. september 2011 ; 18(5): 350–356., doi:  10.1159/000329495

 Vähiuuringutes
 Bodey B, Thymic hormones in cancer diagnostics and treatment., Expert Opin Biol Ther. jaanuar 2001 ;1(1):93-107.

Endokrinoloogia
Füsioloogia
Hormoonid
Tüümus